Lillian Nakate

Lillian Nakate Segujja (11 Agosti 1978)  ni mhandisi na mwanasiasa wa nchini Uganda. Pia yeye ni Mbunge wa kike aliyewakilisha jimbo la Luweero katika Bunge la 10 mnamo (2016 hadi 2021) nchini Uganda.

Maisha ya awali na elimu
Alizaliwa huko Wobulenzi, wilaya ya luweero, mkoa wa kati wa Uganda, mnamo 11 Agosti 1978. Wazazi wake ni  marehemu Francis Segujja  na Annet Segujja. Lilian alisoma katika shule ya msingi ya wobulenzi. 

Alisoma katika shule mbalimbali za sekondari ikiwa ni pamoja na shule ya sekondari ya saint john huko nandere, wilaya ya luweero, shule ya sekondari ya mulusa academy, huko wobulenzi, na kumalizia elimu yake ya sekondari katika shule ya sekondari ya Luteete huko bamunanika. Baadae alirudi katika shule ya mulusa academy kuendelea na elimu yake ya kidato cha tano na cha sita.

Alijiunga na Chuo Kikuu cha Ufundi cha Kyambogo Uganda Polytechnic na alisoma diploma ya usanifu wa Majengo, na kuhitimu mnamo mwaka 2000. Mnamo mwaka 2007 alimaliza masomo yake katika Chuo Kikuu cha Makerere, chuo kikuu kikubwa zaidi cha umma nchini Uganda, akitunukiwa shahada ya awali ya sayansi (BSc) katika uhandisi wa Majengo. Lillian baadae aliendelea na masomo yake na kusoma shahada ya uzamili mnamo mwaka 2011 katika chuo kikuu cha Makerere. Pia alitunukiwa cheti katika mradi wa mipango na Usimamizi.

Pia alitunukiwa tuzo na taasisi ya takwimu na biashara katika chuo kikuu cha Makerere mwaka 2008.Shahada yake ya fedha na usimamizi wa biashara na ujenzi wa barabara ilitolewa mwaka 2013, na taasisi ya biashara ya multitech huko Kampala, mji mkuu wa Uganda.
Marejeo

Jamii:Waliozaliwa 1978
Jamii:Wanasiasa wa Uganda
Jamii:Wanawake wa Uganda
Jamii:Watu wa Uganda
Jamii:Afrocuration Project 2022 Tanzania